

**18. fundur stjórnar Félags háskólakennara 2019/2020, haldinn miðvikudaginn**

**5. febrúar, í Bændahöllinni, kl. 12:00.**

**Fundinn sátu: Michael Dal, Íris Davíðsdóttir, Baldvin Zarioh, Berglind Eva Benediktsdóttir, Guðmundur Ingi Guðmundsson og Ármann Höskuldsson. Helga Birna Ingimundardóttir, ritaði fundargerð.**

**Dagskrá:**

1. Fundargerð stjórnarfundar Félags háskólakennara, dags. 6. nóvember 2019, meðfylgjandi. (Útgáfa til birtingar á heimasíðu).
2. Aukafundur stjórnar dags. 18. nóvember 2019.
3. Aukafundur stjórnar dags. 21. nóvember 2019.
4. Aukafundur stjórnar dags. 2. desember 2019.
5. Aukafundur stjórnar dags. 5. desember 2019.
6. Aukafundur stjórnar dags. 15. desember 2019.
7. Aukafundur stjórnar dags. 17. desember 2019.
8. Aukafundur stjórnar dags. 30. desember 2019.
9. Stjórnargreiðslur, sjá tillögu meðfylgjandi.

10. Verkefni stjórnar eftir kjarasamninga- og stofnanasamningsgerð. Ákveða þarf næstu skref í þessari vinnu til að koma starfinu af stað

1. Stig skv. SKREFi gert aðgengilegra, lokið fyrir árslok 2020.
2. Nýtt vinnufyrirkomulag félagsmanna á launatöflu nr. 695 á að taka gildi 1. janúar 2021. Undirbúningur eigi síðar en 1. apríl 2020 og niðurstaða samtals fyrir 1. október 2020.
3. Skapalón fyrir hlutavinnufólk vegna yfirvinnu 1 og yfirvinnu 2 sem breytist þann 1. mars 2020.
4. Matkerfi verður endurskoðað fyrir árslok 2020 og komi til framkvæmda vegna verka ársins 2021. Breyta þarf og einfalda umgjörð og skipulag með aðkomu Félags háskólakennara, fyrir 15. september 2020 eiga tillögur að liggja fyrir.
5. Starfshópur um reikniflokka með fulltrúa Félags háskólakennara, sem skilar af sér tillögum fyrir árslok 2021.
6. Samráðsnefnd háskólaráðs um kjaramál skoði annars vegar leiðir til að lækka árlega vinnuskyldu akademískra starfsmanna og hins vegar kennslu umfram kennsluskyldu. Í báðum tilvikum er stefnt að því að tillögur liggi fyrir eigi síðar en í janúar 2021.

11. Erindi frá FEDON, félag doktorsnema og nýdoktora við HÍ Meðfylgjandi er tillaga FEDON að lagabreytingu á lögum Félags háskólakennara.

12. Stofnanasamningar

1. Raunvísindastofnun.
2. Árnastofnun.
3. Landsbókasafn – háskólabókasafn.

* Siðanefnd HÍ og fulltrúi Félags háskólakennara frá janúar 2020 er Henry Alexander Henrysson. Afgreitt í tölvupósti 21. janúar 2020.
* Ósk um framboð í Orlofsnefnd BHM og skoðunarmann reikninga.

**1 – 8, fundargerðir**

Fundargerðir samþykktar en fundargerðir aukafunda/vinnufunda verða ekki birtar á heimasíðu félagsins.

**9. Stjórnargreiðslur**

Framkvæmdastjóri lagði fram tillögu að hækkun stjórnargreiðslna. Stjórnargreiðslur hafa verið óbreyttar frá 1. júní 2017 og tilefni hefur þótt til þess að hækka þær í samræmi við nýjan kjarasamning félagsins og fjármálaráðherra dags. 3. janúar sl. Til hliðsjónar voru þóknanagreiðslur BHM hafðar með til samanburðar. Þær kveða m.a. á um að þóknanir hækka í miðað við vísitölu launa.

Tillaga framkvæmdastjóra var samþykkt að svo stöddu en jafnframt ákveðið að skoða nánar reglur um þóknanagreiðslur hjá BHM og málinu því frestað að svo stöddu.

**10. Verkefni stjórnar**

*i. Stig skv. SKREFi.* Ákveðið var að fá sem fyrst fund í samráðsnefnd háskólaráðs um kjaramál, til að ræða næstu skref.

*ii. Nýtt vinnufyrirkomulag.* Ákveðið var að fá sem fyrst fund í samráðsnefnd háskólaráðs um kjaramál, til að ræða næstu skref.

*iii. Skapalón fyrir hlutavinnufólk vegna yfirvinnu 1 og 2.* Ákveðið var að útbúa texta vegna þessarar nýju greinar í kjarasamningi og senda á félagsmenn sem falla undir þessa skilgreiningu.

*iv.* *Matskerfi verði endurskoðað.* Ákveðið var að Michael fengi fund með rektor HÍ til að ræða næstu skref í málinu.

*v. Starfshópur um reikniflokka.* Ákveðið var að Michael fengi fund með rektor HÍ til að ræða næstu skef vegna þessa og í framhaldi verði málið tekið upp í samráðsnefnd háskólaráðs um kjaramála.

*vi.* *Vinnuskylda akademískra og kennsla umfram kennsluskyldu.* Ákveðið var að fá sem fyrst fund í samráðsnefnd háskólaráðs um kjaramál, til að ræða næstu skref.

**11. Erindi frá FEDON, félagi doktorsnema og nýdoktora við HÍ.**

Í gögnum fundarins var ódagsett bréf frá FEDON, félagi doktorsnema og nýdoktora við HÍ, sem barst í tölvupósti til framkvæmastjóra dags. 29. janúar sl. Í erindi félagsins var óskað eftir því að stjórn Félags háskólakennara legði fram lagabreytingartillögu á næsta aðalfundi félagsins um að allir doktorsnemar verði fullgildir meðlimir í félaginu.

Málið var rætt og ákveðið var að óska eftir frekari rökstuðningi frá FEDON við erindinu. Málinu því frestað að svo stöddu.

**12. Stofnanasamningar við Raunvís, SÁM og LBS.**

Michael sagði frá því að búið væri að skrifa undir nýjan stofnanasamningi við Keldur, sem er á sömu nótum og stofnanasamningur félagsins og HÍ.

Þá hafa verið haldnir fundir með Árnastofnun annars vegar og Raunvísindastofnun hins vegar þar sem félagið lagði fram drög að sambærilegum stofnanasamningi og skrifað var undir við HÍ þann 3. janúar 2020. Málin eru því í farvegi og beðið er viðbragða frá báðum aðilum.

Ákveðið var að fá fund í samstarfsnefnd Fh og LBS hið fyrsta.

**Önnur mál.**

Rætt um skipun á fulltrúa félagssins í siðanefnd HÍ og framboðsmál BHM. Framkvæmdastjóri hafði sent póst á félagsmenn þar sem óskað var eftir framboðum í stjórnir og nefndir hjá BHM. Tvö framboð bárust í stjórn Orlofssjóðs BHM. Baldvin hefur verið fyrir hönd félagsins í stjórn sjóðsins og gefur áfram kost á sér. Ákveðið var að því að félagið tilnefndi hann áfram í stjórnina. Stéttarfélög geta ekki á nema einn fulltrúa í stjórn Orlofssjóðsins.

Þá mun félagið áfram tilnefna fulltrúa þess sem skoðunarmann reikninga hjá BHM Reynir Örn Jóhannsson.

Michael sagð frá umræðum sem átt hafa sér stað um svokallað 0,1% framlag af launum félagsmanna aðildarfélaga BHM sem greitt er skv. kjarasamningi við ríkið, á reikninga BHM. Ýmsar hugmyndir eru uppi um hvernig hægt er að nýta það fjármagn sem safnast hefur saman sem berst, en ekkert ákveðið.

Fleira ekki gert,

fundi lauk kl. 13:15.